Elder Austin Carey - Guadalajara East Mission: Week 57 in Mexico, Week 27 in Zihuatanejo
Posted by Austin Carey at 12:57 PM Feeste vier hoogty in ons kontrei
Friday, 17 August 2018 09:15
‘n Groot hoeveelheid feeste word oor die volgende maand in ons kontrei gehou, van ‘n Duitse Bierfees met oempa-orkes tot ‘n Hippie-lentefees, ‘n Grasfees, Gemeentefees, Genealogie- en Familie-erfenisfees, Proe’toria Fees, Fijnwyn Innie Lente, Kinderkarnaval en die Kleinfonteinfees.
Dit is tyd vir die Hippie Lentefees in Cullinan. Die Premiermyn Hervormde Kerk hou op 1 September van 8 vm tot 3 nm fees. Daar gaan vetkoek, pannekoek, skaapkerrie en rys, tuisgebakte brood, nagereg, gebak, groente, tombola, skyfskiet, ‘n skattejag, speletjies vir jonk en oud en ontbyt wees. Die aand voor die tyd, 31 Augustus, gaan pap en kaiings beskikbaar wees. Die gemeente se 50-jarige bestaan word met dié fees gevier. Bel Alta by 082-682-1252 of Dina by 082-410-6823. Die kerk is in Zonderwaterweg, Cullinan, oorkant die landdroshof.
Kleinfonteinfees en sportdag
Elvis Blue tree om 7.30 nm op by NG Gemeente Tygerpoort se gemeentefees op 24 Augustus in Shere. Die fees begin 2 nm met ‘n pretpark. Die aandmark, wat ook ‘n verskeidenheid koskraampies insluit, begin 4 nm en besoekers kan tussen die vure, onder die bome en by die feesliggies kuier. Besoek www.ngtyger.com vir meer inligting of skakel 012-809-0107 in die voormiddag. NG Gemeente Tygerpoort is in Henryweg 51, uit met Lynnwoodweg-verlenging (Grahamweg).
Cullinan Junction hou op 1 September van 10 vm tot 6 nm ‘n Duitse Bierfees. Die fees word deur Echo Wine Events aangebied en daar gaan bier by die liter, tradisionele Beierse kos sowel as pasteie, burgers, kitskoswaentjies, Indiese geregte en egte oempa-musiek wees. Vir diegene wat nie bier drink nie, is daar ook wyn, gemmerbier en non-alkoholiese drankies. Toegang tot die fees kos R50, wat ‘n gewrigbandjie en bierglas insluit. Goue-ry kaartjies kos R170 en sluit ook ‘n outentieke Duitse ete in op die grasperk by die Duitse Oempa-orkes. Kaartjies kan aanlyn bespreek word by qkt.io/germanbeerfest. Skakel 083-646-3686 vir meer inligting. Cullinan Junction is in Hotelstraat, Cullinan.
ValleiPartei se KinderKarnaval is op 25 Augustus op die hoek van Tipperary- en Mayostraat, Faerie Glen. Die dag begin om 8 vm met die amptelike opening. Daar is ‘n honde-opleidingsvertoning om 9.30 vm; trompoppies van Laerskool Garsfontein om 10.15 vm; danspassies met ‘n verskil om
11 vm; trompoppies van Laerskool Constantia Park om 11.30 vm, ‘Amazing Race’ om 12 uur en musiek vanaf 1 nm. Toegang is gratis en besoekers kan uitsien na verskeie kraampies, soos wit olifant, kinder-aktiwiteite en ‘n veiling. Buite-uitstallers is welkom. Skakel die kerkkantoor by 012-991-1542 voor 1 nm op werksdae.
Die Proe-toria Fees word op 25 Augustus vanaf 12 uur by Weiveld in Zwavelpoort gehou. Dié buitelug feesdag bied ‘n verskeidenheid kunstenaars op die verhoog, vele kraampies, gourmet kos, kuns en landgoedwyne. Speelplek vir die kinders is die hele dag lank beskikbaar. Proe-toria ondersteun hierdie jaar ook vir Caring Daisies, wat hulp bied aan diegene wat finansieel vasbrand. Kunstenaars wat gaan optree strek van Spoegwolf, Jemma, Elvis Blue, Leah en Ampie tot Nadine, Tussen Sterre, 2nd Life, Touch of Class en Muzik Kids. Toegangskaartjies kos R180. Die feesterrein is op die hoek van Lynnwoodweg-verlenging en die Boschkoppad. Skakel 071-471-669.
Die eerste Grasfees word op 8 September van 8 vm tot 1 nm op die grasperk by B-House se perseel op die hoek van Garstfonteinweg-verlenging en Blesbokstraat, oorkant Mooikloof, gehou. Helping Hands, LA-Sport, Rafters, Presto Print, Limpopo Readymix, Home-Link, Barber@Rafters en Huurman neem aan die fees deel. Daar gaan demonstrasies wees deur Eureka, Matus en Tork Craft en mense is welkom om kraampies te bespreek om uit te stal. Bel Andries by 082-558-9722 of Chris by 078-942-5424.